RAPORT

asupra activității desfășurate de Academia de Științe

Agricole și Silvice „*Gheorghe Ionescu Șișești*” în perioada

4 decembrie 2023 – 6 februarie 2024

O perioadă scurtă de timp, două luni de la precedenta Adunare Generală ASAS (04.12.2023), perioadă ce a fost axată pe două direcții:

* încheierea cu bine a anului 2023;
* asigurarea condițiilor pentru ca activitatea în sistemul de cercetare agricolă din rețeaua ASAS să se desfășoare bine și în anul 2024.
* Anul 2023 pentru cercetarea științifică a fost un an greu, cu dificultăți:
* economice – un regim de austeritate, cercetarea științifică nefiind scutită sau ocolite de aceste măsuri;
* înțelegerea la MADR – cu mulțumire domnului ministru și secretarului general Mihai Puțintei;
* social politic – 2023 an preelectoral, 2024 an electoral – prioritate a acțiunilor sociale și nu cele economice sau științifice – cercetarea științifică continuă să fie pe post de cenușăreasa.

O criză profundă în sistemul agro-alimentar atât la nivel european, cât și național.

O criză a prețului produselor agro-alimentare extrem de profundă atât în plan european cât și în cel național.

Cadrul unui sistem agricol dezorganizat fără puterea de a se echilibra.

În aceste condiții, obiectivele conducerii executive a ASAS rămân aceleași de până acum:

* îmbunătățirea organizatorică și funcțională a sistemului de cercetare – dezvoltare științifică în agricultura României;
* recuperarea și protejarea patrimoniului funciar și imobiliar al ASAS – continuarea eforturilor în instanță și autoritate în acest sens;
* perfecționarea capacității de administrare a întregului sistem de cercetare agricolă a României;
* utilizarea eficientă a resurselor materiale și naturale ale sistemului;
* valorificarea și permanenta îmbogățire a patrimoniului științific al sistemului și al ASAS;
* multiplicarea relațiilor de comunicare și cooperare cu structurile: științifice, profesionale, economice și sociale din țară;
* dezvoltarea relațiilor internaționale de cooperare;
* extensia rezultatelor obținute în activitatea de cercetare către sistemul de producție;
* preocuparea permanentă pentru a putea trece la acțiunea de evaluare a unităților de cercetare – îmbunătățire;
* demers continuu pentru diversificarea și întărirea surselor de venituri în unitățile de cercetare – dezvoltare – domeniu extrem de important, fără de care viitorul sistemului sau mai ales al unor unități rămâne incert;
* Propunere de prim rang față de menținerea resursei umane la nivelul unităților de cercetare – dezvoltare, s-au continuat acțiunile de:
  + angajare de cercetători tineri;
  + de promovare în grade științifice;
  + de plecare în vizite de documentare și specializare în străinătate.
* s-a continuat acțiunea chiar o anumită presiune pentru realizarea investițiilor avute în plan pentru anul 2023, în mare parte realizate;
* finalizarea cu bine aproape de 100% a acțiunilor planificat a se desfășura în sistem în anul 2023;
* semnarea, săptămâna trecută, la nivelul MADR a proiectelor de cercetare privind Pesta Porcină Africană;
* finalizarea programului de acțiune pentru anul 2024, pentru tot sistemul;
* asigurarea asistenței tehnice pentru reprezentanții MADR în grupurile de lucru pe probleme NTG; Punctul de vedere al ASAS îl regăsim în diferite documente elaborate la nivelul grupurilor de lucru și al organismelor UE în privința NTG.
* exprimarea poziției ASAS în emisiuni și dezbateri mass-media cu privire la situația din agricultură la nivelul UE și în plan național;
* finalizarea editării și tipăririi mai multor lucrări cu conținut științific și tehnic;
* finalizarea unor audituri complexe făcute de către curtea de conturi la unitățile noastre de CD dar și la ASAS. În marea lor, aceste audituri s-au terminat cu bine, în puține locuri sunt probleme de clarificat;
* problema reducerii prin OG a indemnizațiilor membrilor ASAS – acestea rămânând la nivelul anului 2016. Facem toate demersurile pentru a rezolva această problemă;
* demers pentru clarificări privind sistemul de cercetare din cercetarea științifică din agricultură – discuțiile sunt în curs;
* problema clarificării situației unităților de cercetare – dezvoltare științifică de pe anexa 4 și 6 – care rămâne una complicată, având în vedere blocajul care vine în continuare de la ASAS, chiar și cele două ministere MADR și MFP;
* repartizarea prevederilor bugetare la unități de CDI din rețeaua ASAS pentru anul 2024;
* analiza și asigurarea investițiilor pentru rețeaua unităților de cercetare – dezvoltare din agricultură pentru anul 2024;
* preocupări cu privire la punerea în aplicare a Ordonanței 90/2023 privind reducerea cheltuielilor bugetare;
* finalizarea anului bugetar 2023 pentru unitățile de CDI din agricultură;
* finalizarea:
  + Raportului de activitate;
  + Anuarului ASAS 2022;
  + Oferta cercetării științifice 2022;
  + Buletinului informativ ASAS nr. 3;
* inițierea de acțiuni noi în instanță privind recuperarea patrimoniului public și ASAS.

Alte probleme de evidențiat:

* acțiuni în instanță;
* activitate de amenajare la Casa memorială Gheorghe Ionescu Șișești;
* prezentarea și analiza rapoartelor de audit în Biroul Prezidiului și Prezidiului ASAS;
* dezbaterea în Biroul Prezidiului și Prezidiului ASAS al execuției bugetare și a BVC pentru anii 2023, respectiv 2024;
* acordarea unor distincții ale ASAS pentru specialiștii din domeniul agriculturii care au îndeplinit un anumit număr de ani;
* analiza și avizarea rezultatelor concursurilor de promovare în grade profesionale de CS I și CS II (25 dosare);
* situația acțiunii în instanță a CCR

Stadiul de expertiză

* Donația din partea domnului ALECU GAVRILESCU a 13 tablouri pictate de către pictorul Mihail Dumitru Gavrilescu – membru al uniunii artiștilor politici;
* 26 ianuarie - Secția de Medicină Veterinară – dezbatere on-line – testarea vaccinului anti Pesta Porcină (vaccin viu oferit de Vietnam);
* 19 decembrie – În aula ASAS – dezbaterea *Noile tehnici genomice și poziția României față de acestea* – cu participarea Președintelui ASAS și a ministrului agriculturii Ionuț Barbu și reprezentanți ai producției agricole;
* MAE și MADR – conferință pe problema Cânepii cu participarea Președintelui ASAS;
* 18 decembrie – AR și ASAS au organizat aniversarea Acad. Cristian Hera cu ocazia aniversării a 90 de ani cu o mare prezență, inclusiv Consilierul prezidențial Anișoara Ancu;
* Cartea „*Experiențe de lungă durată cu îngrășăminte*”, Ed. Academiei 2023.
* Evaluarea stadiului îndeplinirii recomandărilor formulate în Raportul de audit public intern – 2023;
* Răspunsurile la „*Chestionarul de autoevaluare a stadiului de implementare a standardelor de control intern managerial”*;
* Rapoartele privind „*Procesul de gestionare a riscului la nivelul secțiilor în anul 2023*”.

Întocmite de către Secretarii Științifici ai Secțiilor ASAS:

* „PLANUL DE ACTIVITATE AL SECȚIEI PENTRU ANUL 2024”
* „PROGRAMUL DE DISEMINARE A REZULTATELOR CERCETĂRII ȘI PROSPECTARE DE NOI DIRECȚII DE CERCETARE”;
* Avizarea a 25 de dosare de promovare în grad științific de CS I și CS II ai unor cercetători din rețeaua ASAS.
* 19 decembrie 2023 „*Comemorarea Profesorului Nicolae Ștefan, cu ocazia împlinirii a 100 de ani de la naștere*”, „*Sărbătorirea Seniorilor Horticulturii Românești*”, prin efortul Secției de Horticultură.

Secția de Medicină Veterinară

* Întâlnirea trimestrială a specialiștilor în patologia și tehnologia aviară și a animalelor mici;
* 26 ianuarie 2024 – în sistem on-line – posibilitățile tehnico-științifice existente în România și cerințele legale pentru obținerea și testarea unui vaccin privind Pesta Porcină Africană;
* Semnarea contractelor de cercetare din programul ADER privind Peste Porcină Africană, primul de acest fel din România.

Secția de Industrie Alimentară

* rezultatele finale în 27 decembrie 2023 la proiectul – „DETERMINAREA POTENȚIALULUI REAL DE PRODUCȚIE AL SITURILOR DE ACVACULTURĂ ÎN VEDEREA IDENTIFICĂRII CELOR MAI POTRIVITE ZONE PENTRU DEZVOLTAREA ACESTEIA”, SCDP Nucet.

Secția de Mecanizare a Agriculturii

* Participare la o Conferință Internațională – „Hydraulics, Pneumatics, Sealing Elements, Precision Mechanics Tools, Specific Electronic Equipment” (ianuarie 2024).
* Apariția publicațiilor
* Revista de Zootehnie nr. 3 și 4 iulie-decembrie 2023.
* Al patrulea număr al revistei *Roumanian Journal of Horticulture,* care este indexată în 13 baze de date internaționale prestigioase.

În curs, apariția volumelor:

* „*Anuarul ASAS 2022*”;
* „*Oferta cercetării științifice pentru transfer tehnologic în domeniul agriculturii, industriei alimentare și silviculturii, 2023*”;
* „*Împlinirea a 100 de ani de la Reforma Agrară din 1921*”;
* „*Politica agrară cu referire la România – autor Gheorghe Ionescu Șișești*” (ed. I – 1904, reeditat 2024).

Au ieșit de sub tipar în anul 2023, cu contribuția membrilor ASAS:

* „*Experiențe de lungă durată cu îngrășăminte 55 de ani în România*”, Ed. Academiei Române 2023, dedicată Acad. Cristian Hera la împlinirea a 90 de ani
* Agricultura and Forestry Biodiversity, Ed. ASE 2023, în colaborare cu Academia Română, ASAS, ASE, INCE, Centrul de Studii și Cercetări Agroforestiere și Biodiversitate „*Acad. David Davidescu*”.

Serviciul de Relații Internaționale publice și presa:

* „*Jurnalul Agricol*” și „*Revista presei și a evenimentelor științifice la nivelul ASAS*”, (Insp. Sp. Adela Nistor) – zilnic la MADR;
* „Rapoarte de activitate a ASAS și sistemul de cercetare din agricultură” – săptămânal la MADR;
* dezbatere 19 decembrie 2023, în Aula Magna, în prezența Ministrului Agriculturii și a Președintelui ASAS: *Noile tehnici genomice și poziția României față de acestea*;
* Întâlnirea consultativă la MAE pe problema CULTURII CÂNEPII ÎN ROMÂNIA – față de care există o acțiune la Curtea Europeană de Justiție, materiale elaborate de ASAS, SCDA Lovrin și SCDA Secuieni;
* Elaborarea situației „*Evoluția climatică și starea de vegetație la intrarea în iarnă a culturilor de toamnă*” – autor Dr. ing. Aurel Florentin Badiu;
* Participarea în 18 decembrie 2023 la Academia Română – Simpozionul dedicat Academicianului Cristian Hera cu ocazia aniversării venerabilei vârste de 90 de ani;
* Conferința „*Ziua Cooperativelor de Cultură Mare*”, 7 decembrie 2023, având ca tematică „*Bunele practici de guvernanță în cadrul cooperativelor agricole*”;
* Participarea Conducerii ASAS la dezbaterea unor proiecte de legi în condițiile Senatului și Camerei Deputaților.

Relațiile internaționale

* Semnarea de către Președintele ASAS a Scrisorii de aprobare și Pagina de informații anexată acesteia, dintre „Biodiversity International” și țările membre ale „Programului european de cooperare pentru resursele genetice vegetale - ECPGR”, program înființat în anul 1980 pe baza recomandărilor PNUD, FAO și Comitetul pentru Băncile de gene al Asociației Europene pentru Cercetare în Ameliorarea Plantelor (EUCARPIA), prin intermediul Băncii de Resurse Vegetale „Mihai Cristea” – Suceava, Coordonator național (și reconfirmată) dna. Dr. Silvia Străjeru;
* Dezvoltarea Colaborării dintre Comitetul Director al Uniunii Academiilor Europene pentru Științe Aplicate în Agricultură, Alimentație și Natură (UEAA).
* Aniversarea a 90 de ani de viață a domnului Academician Hera, la care au luat cuvântul din partea ASAS:
* Valeriu Tabără;
* Mihai Rusu;
* Emilian Negrilă;
* Acad. Cristian Hera.
* 8 decembrie 2023 – participare la seminarul științific „*CUM PĂSTRĂM NEALTERATE ECOSISTEMELE MONTANE PENTRU GENERAȚIILE VIITOARE*”, organizat de Centrul de Economie Montană CE – MONT din Vatra Dornei.
* Discuții privind:
* Strategia forestieră;
* Editarea Genetică;
* Evoluția EWG – CAP după anul 2027;
* situația editării Buletinelor informative UEAA;
* probleme de organizare a viitoarei Adunări Generale a UEAA, în anul 2024, în România; diverse.
* Transmiterea la Comitetul director al UEAA a rezumatelor unor lucrări de cercetare pentru a participa la Concursul „*Cele mai bune rezumate*”. Sunt selectate până acum, 25 de rezumate provenite de la mai multe stațiuni de cercetare.
* În lucru sunt un set de probleme care privesc agricultura și sistemul alimentar european la o eventuală întâlnire a conducerii UEAA cu dna. Ursula von der Leyen.